ddrg/super_eurlex huggingface dataset:
2004/255/EY: Komission päätös, tehty 17 päivänä maaliskuuta 2004, Intiasta peräisin olevan sulfaniilihapon tuontia koskevan polkumyynnin ja tukien vastaisen menettelyn yhteydessä tarjotun sitoumuksen hyväksymisestä tehdyn päätöksen 2002/611/EY kumoamisesta



Virallinen lehti nro L 080 , 18/03/2004 s. 0029 - 0030



Komission päätös, tehty 17 päivänä maaliskuuta 2004, Intiasta peräisin olevan sulfaniilihapon tuontia koskevan polkumyynnin ja tukien vastaisen menettelyn yhteydessä tarjotun sitoumuksen hyväksymisestä tehdyn päätöksen 2002/611/EY kumoamisesta (2004/255/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96(1) ja erityisesti sen 8 ja 9 artiklan, ottaa huomioon muista kuin Euroopan yhteisön jäsenvaltioista tapahtuvalta tuetulta tuonnilta suojautumisesta 6 päivänä lokakuuta 1997 annetun neuvoston asetuksen (EY) N:o 2026/97(2) ja erityisesti sen 13 ja 15 artiklan, on kuullut neuvoa-antavaa komiteaa, sekä katsoo seuraavaa: A. AIEMPI MENETTELY (1) Neuvosto otti heinäkuussa 2002 asetuksella (EY) N:o 1338/2002(3) käyttöön lopullisen tasoitustullin Intiasta peräisin olevan sulfaniilihapon tuonnissa. Samana päivänä neuvosto otti asetuksella (EY) N:o 1339/2002(4) käyttöön lopullisen polkumyyntitullin Kiinan kansantasavallasta ja Intiasta peräisin olevan sulfaniilihapon tuonnissa. (2) Näiden menettelyjen yhteydessä komissio hyväksyi päätöksellä 2002/611/EY(5) intialaisen yrityksen Kokan Synthetics & Chemicals Pvt Ltd, jäljempänä "yritys", tarjoaman hintasitoumuksen. B. SITOUMUKSEN OMA-ALOITTEINEN PERUUTTAMINEN (3) Yritys ilmoitti komissiolle joulukuussa 2003 halustaan peruuttaa sitoumuksensa. C. PÄÄTÖKSEN 2002/611/EY KUMOAMINEN (4) Edellä esitetyt seikat huomioon ottaen päätös 2002/611/EY olisi kumottava. (5) Rinnan tämän päätöksen kanssa neuvosto on asetuksella (EY) N:o 492/2004(6) peruuttanut yrityksen valmistamien ja viemien tuotteiden tuonnille myönnetyn vapautuksen polkumyynti- ja tasoitustulleista ja ottanut käyttöön niiden tuonnissa lopulliset polkumyynti- ja tasoitustullit, ON PÄÄTTÄNYT SEURAAVAA: 1 artikla Kumotaan päätös 2002/611/EY. 2 artikla Tämä päätös tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä. Tehty Brysselissä 17 päivänä maaliskuuta 2004. Komission puolesta Pascal Lamy Komission jäsen (1) EYVL L 56, 6.3.1996, s. 1, asetus sellaisena kuin se on viimeksi muutettuna asetuksella (EY) N:o 1972/2002 (EYVL L 305, 7.11.2002, s. 1). (2) EYVL L 288, 21.10.1997, s. 1, asetus sellaisena kuin se on viimeksi muutettuna asetuksella (EY) N:o 1973/2002 (EYVL L 305, 7.11.2002, s. 4). (3) EYVL L 196, 25.7.2002, s. 1. (4) EYVL L 196, 25.7.2002, s. 11, asetus sellaisena kuin se on muutettuna asetuksella (EY) N:o 236/2004 (EYVL L 40, 12.2.2004, s. 17). (5) EYVL L 196, 25.7.2002, s. 36. (6) Ks. tämän virallisen lehden sivu 6.
2004/299/EY: Neuvoston päätös, tehty 24 päivänä marraskuuta 2003, Euroopan yhteisön ja Kyproksen tasavallan sekä Euroopan yhteisön ja Unkarin tasavallan hallituksen välisen teknisiin määräyksiin ja tietoyhteiskunnan palveluja koskeviin määräyksiin liittyvien tietojen vaihtoa koskevan kahdenvälisen sopimuksen tekemisestä



Virallinen lehti nro L 098 , 02/04/2004 s. 0030 - 0030



Neuvoston päätös, tehty 24 päivänä marraskuuta 2003, Euroopan yhteisön ja Kyproksen tasavallan sekä Euroopan yhteisön ja Unkarin tasavallan hallituksen välisen teknisiin määräyksiin ja tietoyhteiskunnan palveluja koskeviin määräyksiin liittyvien tietojen vaihtoa koskevan kahdenvälisen sopimuksen tekemisestä (2004/299/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti 133 artiklan yhdessä 300 artiklan 2 kohdan ensimmäisen alakohdan ensimmäisen virkkeen kanssa, ottaa huomioon komission ehdotuksen, sekä katsoo seuraavaa: Euroopan yhteisön ja Kyproksen tasavallan sekä Euroopan yhteisön ja Unkarin tasavallan hallituksen välinen teknisiin määräyksiin ja tietoyhteiskunnan palveluja koskeviin määräyksiin liittyvien tietojen vaihtoa koskeva kahdenvälinen sopimus on neuvoteltu ja se olisi hyväksyttävä, ON PÄÄTTÄNYT SEURAAVAA: 1 artikla Hyväksytään Euroopan yhteisön puolesta Euroopan yhteisön ja Kyproksen tasavallan sekä Euroopan yhteisön ja Unkarin tasavallan hallituksen välinen teknisiin määräyksiin ja tietoyhteiskunnan palveluja koskeviin määräyksiin liittyvien tietojen vaihtoa koskeva kahdenvälinen sopimus. Sopimusten teksti ja liitteet ovat tämän päätöksen liitteenä. 2 artikla Valtuutetaan neuvoston puheenjohtaja nimeämään henkilö tai henkilöt, joilla on valtuutus allekirjoittaa yhteisöä sitovat sopimukset ja toimittaa yhteisön puolesta sopimusten 16 artiklassa määrätty nootti(1). Tehty Brysselissä 24 päivänä marraskuuta 2003. Neuvoston puolesta Puheenjohtaja G. Magri (1) Neuvoston sihteeristö julkaisee sopimuksen voimaantulopäivän Euroopan unionin virallisessa lehdessä.
2004/318/EY: Komission päätös, tehty 30 päivänä maaliskuuta 2004, päätöksen 2001/672/EY mukauttamisesta kesälaiduntamisen osalta tietyillä Slovenian alueilla Tšekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymisen vuoksi (ETA:n kannalta merkityksellinen teksti) (tiedoksiannettu numerolla K(2004) 1022)



Virallinen lehti nro L 102 , 07/04/2004 s. 0071 - 0072



Komission päätös, tehty 30 päivänä maaliskuuta 2004, päätöksen 2001/672/EY mukauttamisesta kesälaiduntamisen osalta tietyillä Slovenian alueilla Tsekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymisen vuoksi (tiedoksiannettu numerolla K(2004) 1022) (ETA:n kannalta merkityksellinen teksti) (2004/318/EY) EUROOPAN YHTEISÖJEN KOMISSIO, joka ottaa huomioon Tsekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymissopimuksen ja erityisesti sen 2 artiklan 3 kohdan, ottaa huomioon Tsekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymisasiakirjan ja erityisesti sen 57 artiklan 2 kohdan, sekä katsoo seuraavaa: (1) Liittymisasiakirjassa ja etenkään sen liitteessä II ei tehty tarvittavia mukautuksia joihinkin komission säädöksiin, jotka ovat voimassa 1 päivän toukokuuta 2004 jälkeen ja vaativat mukauttamista liittymisen vuoksi. Nämä mukautukset on tehtävä ennen liittymistä, jotta niitä voidaan soveltaa liittymisestä lähtien. (2) Slovenia on pyytänyt, että se voisi soveltaa liittymispäivästä alkaen komission päätöksen 2001/672/EY(1) mukaisia vuoristoalueilla kesälaitumille vietävien nautaeläinten siirtoihin sovellettavia erityissääntöjä. (3) On perusteltua ottaa huomioon Slovenian pyyntö ja muuttaa päätöstä 2001/672/EY vastaavasti, ON TEHNYT TÄMÄN PÄÄTÖKSEN: 1 artikla Lisätään päätöksen 2001/672/EY liitteeseen tämän päätöksen liitteessä oleva teksti. 2 artikla Tätä päätöstä sovelletaan edellyttäen, että Tsekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymissopimus tulee voimaan, ja tällöin liittymissopimuksen voimaantulopäivästä. 3 artikla Tämä päätös on osoitettu kaikille jäsenvaltioille. Tehty Brysselissä 30 päivänä maaliskuuta 2004. Komission puolesta David Byrne Komission jäsen (1) EYVL L 235, 4.9.2001, s. 23. LIITE ">TAULUKON PAIKKA>"
(5)

On tärkeää, että komissio esittää kattavan ja yksityiskohtaisen arviointikertomuksen Kulttuuri 2000 -ohjelmasta 31 päivään joulukuuta 2005 mennessä, jotta Euroopan parlamentti ja neuvosto voivat käsitellä ehdotusta yhteisön kulttuurialan toimien uudeksi puiteohjelmaksi, joka on tarkoitus esittää vuonna 2004 ja jonka on tarkoitus käynnistyä vuonna 2007,
2004/441/EY: Neuvoston päätös, tehty 26 päivänä huhtikuuta 2004, Euroopan yhteisön ja sen jäsenvaltioiden ja Etelä-Afrikan tasavallan välisen kauppaa, kehitystä ja yhteistyötä koskevan sopimuksen tekemisestä



Virallinen lehti nro L 127 , 29/04/2004 s. 0109 - 0109



Neuvoston päätös, tehty 26 päivänä huhtikuuta 2004, Euroopan yhteisön ja sen jäsenvaltioiden ja Etelä-Afrikan tasavallan välisen kauppaa, kehitystä ja yhteistyötä koskevan sopimuksen tekemisestä (2004/441/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 310 artiklan yhdessä 300 artiklan 2 kohdan toisen virkkeen ja 3 kohdan toisen alakohdan kanssa, ottaa huomioon komission ehdotuksen, ottaa huomioon Euroopan parlamentin puoltavan lausunnon, sekä katsoo, että: (1) Pretoriassa 11 päivänä lokakuuta 1999 allekirjoitettua Euroopan yhteisön ja sen jäsenvaltioiden sekä Etelä-Afrikan tasavallan välistä kauppaa, kehitystä ja yhteistyötä koskevaa sopimusta on sovellettu väliaikaisesti 29 päivänä heinäkuuta 1999 tehdyn neuvoston päätöksen 1999/753/EY mukaisesti. (2) Jäsenvaltioiden ratifioimis- ja hyväksymismenettelyt on saatettu päätökseen. (3) Pretoriassa 11 päivänä lokakuuta 1999 allekirjoitettu Euroopan yhteisön ja sen jäsenvaltioiden ja Etelä-Afrikan tasavallan välinen kauppaa, kehitystä ja yhteistyötä koskeva sopimus olisi hyväksyttävä, OVAT PÄÄTTÄNEET SEURAAVAA: 1 artikla Hyväksytään yhteisön puolesta Euroopan yhteisön ja sen jäsenvaltioiden ja Etelä-Afrikan tasavallan välinen kauppaa, kehitystä ja yhteistyötä koskeva sopimus sekä sen liitteet ja pöytäkirjat ja päätösasiakirjaan liitetyt yhteisön yksipuolisesti tai yhdessä muiden osapuolten kanssa antamat julistukset. Sopimuksen, sen liitteiden ja pöytäkirjojen sekä päätösasiakirjan tekstit ovat päätöksen 1999/753/EY liitteenä. 2 artikla Neuvoston puheenjohtaja tekee sopimuksen 109 artiklassa tarkoitetun ilmoituksen yhteisön puolesta. 3 artikla Sopimuksella perustettavassa yhteistyöneuvostossa esitettävän yhteisön kannan vahvistaa neuvosto komission ehdotuksesta Euroopan yhteisön perustamissopimuksen asiaa koskevien määräysten mukaisesti. 4 artikla Tämä päätös julkaistaan Euroopan unionin virallisessa lehdessä. Tehty Luxemburgissa 26 päivänä huhtikuuta 2004. Neuvoston puolesta Puheenjohtaja B. Cowen
2004/444/Euratom: Neuvoston päätös, tehty 26 päivänä huhtikuuta 2004, päätöksen 2002/668/Euratom muuttamisesta rahoitusohjeen mukauttamiseksi Euroopan unionin laajentumisen vuoksi



Virallinen lehti nro L 127 , 29/04/2004 s. 0112 - 0113



Neuvoston päätös, tehty 26 päivänä huhtikuuta 2004, päätöksen 2002/668/Euratom muuttamisesta rahoitusohjeen mukauttamiseksi Euroopan unionin laajentumisen vuoksi (2004/444/Euratom) EUROOPAN UNIONIN NEUVOSTO, joka ottaa huomioon Euroopan atominenergiayhteisön perustamissopimuksen ja erityisesti sen 7 artiklan, ottaa huomioon komission ehdotuksen, ottaa huomioon Euroopan parlamentin lausunnon(1), sekä katsoo seuraavaa: (1) Euroopan unionin laajentumisen vuoksi eurooppalaisen tutkimusalueen toteuttamista tukevasta Euroopan atomienergiayhteisön (Euratomin) kuudennesta tutkimuksen ja koulutuksen puiteohjelmasta (2002-2006) tehdyn neuvoston päätöksen 2002/668/Euratom(2) rahoitusohjetta olisi mukautettava. (2) Puiteohjelman rahoitusohjetta olisi korotettava ja lisämäärärahat olisi jaettava lineaarisesti puiteohjelman toimien kesken. Lineaarisuuden periaatetta olisi myös noudatettava päätöksen 2002/668/Euratom 4 artiklan mukaisesti kaikkien puiteohjelman toimien toteuttamisessa, ON PÄÄTTÄNYT SEURAAVAA: Ainoa artikla Muutetaan päätös 2002/668/Euratom seuraavasti: 1) Korvataan 2 artiklan 1 kohta seuraavasti: "1. Rahoitusohje kuudennen puiteohjelman toteuttamiseksi vuosina 2002-2006 on 1352 miljoonaa euroa. Kunkin toimen osuus vahvistetaan liitteessä II." 2) Korvataan liite II tämän päätöksen liitteellä. Tehty Luxemburgissa 26 päivänä huhtikuuta 2004. Neuvoston puolesta Puheenjohtaja J. Walsh (1) Lausunto annettu 9. maaliskuuta 2004 (ei vielä julkaistu virallisessa lehdessä). (2) EYVL L 232, 29.8.2002, s. 34. LIITE "LIITE II RAHOITUSOHJE, ERI TOIMIEN OSUUDET JA OHJEELLINEN JAKAUTUMINEN >TAULUKON PAIKKA>"
2004/392/YUTP: Neuvoston päätös 2004/392/YUTP, tehty 19 päivänä toukokuuta 2003, sopimuksen tekemisestä Euroopan unionin ja Romanian välillä Romanian osallistumisesta Euroopan unionin johtamiin joukkoihin (EUF) entisessä Jugoslavian tasavallassa Makedoniassa



Virallinen lehti nro L 120 , 24/04/2004 s. 0061 - 0061



Neuvoston päätös 2004/392/YUTP, tehty 19 päivänä toukokuuta 2003, sopimuksen tekemisestä Euroopan unionin ja Romanian välillä Romanian osallistumisesta Euroopan unionin johtamiin joukkoihin (EUF) entisessä Jugoslavian tasavallassa Makedoniassa EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen 24 artiklan, ottaa huomioon puheenjohtajavaltion suosituksen, sekä katsoo seuraavaa: (1) Neuvosto hyväksyi 27 päivänä tammikuuta 2003 yhteisen toiminnan 2003/92/YUTP Euroopan unionin sotilasoperaatiosta entisessä Jugoslavian tasavallassa Makedoniassa(1). (2) Yhteisen toiminnan 8 artiklan mukaan kolmansien valtioiden osallistumista koskevat yksityiskohtaiset järjestelyt vahvistetaan Euroopan unionista tehdyn sopimuksen 24 artiklan mukaisessa sopimuksessa. (3) Korkeana edustajana toimivan neuvoston pääsihteerin valtuuttamisesta aloittamaan neuvottelut 18 päivänä maaliskuuta 2003 tehdyn neuvoston päätöksen mukaisesti korkeana edustajana toimiva neuvoston pääsihteeri on neuvotellut sopimuksen Romanian kanssa Romanian osallistumisesta Euroopan unionin johtamiin joukkoihin (EUF) entisessä Jugoslavian tasavallassa Makedoniassa. (4) Tämä sopimus olisi hyväksyttävä, ON PÄÄTTÄNYT SEURAAVAA: 1 artikla Hyväksytään Euroopan unionin puolesta Euroopan unionin ja Romanian välinen sopimus Romanian osallistumisesta Euroopan unionin johtamiin joukkoihin (EUF) entisessä Jugoslavian tasavallassa Makedoniassa. Sopimuksen teksti on tämän päätöksen liitteenä. 2 artikla Neuvoston puheenjohtaja oikeutetaan nimeämään henkilö, jolla on valtuudet allekirjoittaa sopimus Euroopan unionia sitovasti. 3 artikla Tätä päätöstä noudatetaan päivästä, jona se tehdään. 4 artikla Tämä päätös julkaistaan Euroopan unionin virallisessa lehdessä. Tehty Brysselissä 19 päivänä toukokuuta 2003. Neuvoston puolesta Puheenjohtaja G. Papandreou (1) EUVL L 34, 12.2.2003, s. 26.
2)

Korvataan yhteisöjen tuomioistuimen perussäännöstä tehdyn pöytäkirjan 54 artiklan kolmas kohta seuraavasti: ”Jos yhteisöjen tuomioistuimen ja yhteisöjen ensimmäisen oikeusasteen tuomioistuimen käsiteltäväksi on saatettu asiat, joilla on sama kohde tai jotka koskevat samaa tulkintakysymystä taikka joissa kyse on saman toimen pätevyydestä, yhteisöjen ensimmäisen oikeusasteen tuomioistuin voi asianosaisia kuultuaan lykätä asian käsittelyä, kunnes yhteisöjen tuomioistuin on antanut tuomion. Yhteisöjen tuomioistuin voi samoin edellytyksin myös päättää lykätä sen käsiteltäväksi saatetun asian käsittelyä; tällöin asian käsittelyä yhteisöjen ensimmäisen oikeusasteen tuomioistuimessa jatketaan.”
2004/405/EY,Euratom: Neuvoston päätös, tehty 19 päivänä huhtikuuta 2004, Euroopan yhteisöjen tuomioistuimen työjärjestyksen 29 artiklan 1 kohdan muuttamisesta



Virallinen lehti nro L 132 , 29/04/2004 s. 0002 - 0002



Neuvoston päätös, tehty 19 päivänä huhtikuuta 2004, Euroopan yhteisöjen tuomioistuimen työjärjestyksen 29 artiklan 1 kohdan muuttamisesta (2004/405/EY, Euratom) EUROOPAN UNIONIN NEUVOSTO, joka ottaa huomioon yhteisöjen tuomioistuimen perussäännöstä tehdyn pöytäkirjan 64 artiklan, noudattaa Euroopan yhteisön perustamissopimuksen 245 artiklan toisessa kohdassa ja Euroopan atomienergiayhteisön perustamissopimuksen 160 artiklan toisessa kohdassa tarkoitettua menettelyä, ottaa huomioon yhteisöjen tuomioistuimen 21 päivänä marraskuuta 2003 esittämän pyynnön, ottaa huomioon Euroopan parlamentin 30 päivänä maaliskuuta 2004 antaman lausunnon, ottaa huomioon komission 1 päivänä maaliskuuta 2004 antaman lausunnon, sekä katsoo seuraavaa: Kun sopimus Tsekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisestä Euroopan unioniin(1) tulee voimaan, uudet viralliset kielet eli latvia, liettua, malta, puola, slovakki, sloveeni, tsekki, unkari ja viro on lisättävä Euroopan yhteisöjen tuomioistuimen työjärjestyksen 29 artiklan 1 kohdassa olevaan oikeudenkäyntikielten luetteloon, ON PÄÄTTÄNYT SEURAAVAA: 1 artikla Muutetaan 19 päivänä kesäkuuta 1991 tehtyä Euroopan yhteisöjen tuomioistuimen työjärjestystä (EYVL L 176, 4.7.1991, s. 7; oikaisu EYVL:ssä L 383, 29.12.1992, s. 117), sellaisena kuin se on muutettuna 21 päivänä helmikuuta 1995 (EYVL L 44, 28.2.1995, s. 61), 11 päivänä maaliskuuta 1997 (EYVL L 103, 19.4.1997, s. 1; oikaisu EYVL:ssä L 351, 23.12.1997, s. 72), 16 päivänä toukokuuta 2000 (EYVL L 122, 24.5.2000, s. 43), 28 päivänä marraskuuta 2000 (EYVL L 322, 19.12.2000, s. 1), 3 päivänä huhtikuuta 2001 (EYVL L 119, 27.4.2001, s. 1), 17 päivänä syyskuuta 2002 (EYVL L 272, 10.10.2002, s. 24; oikaisu EYVL:ssä L 281, 19.10.2002, s. 24) ja 8 päivänä huhtikuuta 2003 (EUVL L 147, 14.6.2003, s. 17), seuraavasti: Korvataan 29 artiklan 1 kohta tekstillä seuraavasti:"Oikeudenkäyntikieliä ovat englanti, espanja, hollanti, iiri, italia, kreikka, latvia, liettua, malta, portugali, puola, ranska, ruotsi, saksa, slovakki, sloveeni, suomi, tanska, tsekki, unkari ja viro." 2 artikla Tämä päätös tulee voimaan samana päivänä kuin sopimus Tsekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisestä Euroopan unioniin tulee voimaan. Yhteisöjen tuomioistuimen työjärjestyksen tekstit latvian, liettuan, maltan, puolan, slovakin, sloveenin, tsekin, unkarin ja viron kielillä annetaan sen jälkeen kun ensimmäisessä kohdassa mainittu sopimus on tullut voimaan. Tehty Brysselissä 19 päivänä huhtikuuta 2004. Neuvoston puolesta Puheenjohtaja B. Cowen (1) EUVL L 236, 23.9.2003, s. 17.
2004/330/EY: Neuvoston päätös, tehty 22 päivänä syyskuuta 2003, Euroopan yhteisön ja Tšekin tasavallan, Viron tasavallan, Latvian tasavallan, Liettuan tasavallan, Maltan tasavallan, Puolan tasavallan, Slovakian tasavallan ja Slovenian tasavallan välisten teknisiä määräyksiä ja tietoyhteiskunnan palveluja koskevia määräyksiä koskevien tietojen toimittamisessa noudatettavaa menettelyä koskevien kahdenvälisten sopimusten tekemisestä



Virallinen lehti nro L 117 , 22/04/2004 s. 0001 - 0001



Neuvoston päätös, tehty 22 päivänä syyskuuta 2003, Euroopan yhteisön ja Tsekin tasavallan, Viron tasavallan, Latvian tasavallan, Liettuan tasavallan, Maltan tasavallan, Puolan tasavallan, Slovakian tasavallan ja Slovenian tasavallan välisten teknisiä määräyksiä ja tietoyhteiskunnan palveluja koskevia määräyksiä koskevien tietojen toimittamisessa noudatettavaa menettelyä koskevien kahdenvälisten sopimusten tekemisestä (2004/330/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 kohdan ensimmäisen alakohdan ensimmäisen virkkeen kanssa, ottaa huomioon komission ehdotuksen, sekä katsoo seuraavaa: Euroopan yhteisön ja Tsekin tasavallan, Viron tasavallan, Latvian tasavallan, Liettuan tasavallan, Maltan tasavallan, Puolan tasavallan, Slovakian tasavallan ja Slovenian tasavallan väliset teknisiä määräyksiä ja tietoyhteiskunnan palveluja koskevia määräyksiä koskevien tietojen toimittamisessa noudatettavaa menettelyä koskevat sopimukset liitteineen on neuvoteltu ja ne olisi hyväksyttävä, ON PÄÄTTÄNYT SEURAAVAA: 1 artikla Hyväksytään Euroopan yhteisön puolesta Euroopan yhteisön ja Tsekin tasavallan, Viron tasavallan, Latvian tasavallan, Liettuan tasavallan, Maltan tasavallan, Puolan tasavallan, Slovakian tasavallan ja Slovenian tasavallan väliset teknisiä määräyksiä ja tietoyhteiskunnan palveluja koskevia määräyksiä koskevien tietojen toimittamisessa noudatettavaa menettelyä koskevat kahdenväliset sopimukset. Sopimusten ja niiden liitteiden tekstit ovat tämän päätöksen liitteenä. 2 artikla Neuvoston puheenjohtaja oikeutetaan nimeämään henkilö tai henkilöt, jolla tai joilla on valtuudet allekirjoittaa sopimukset yhteisöä sitovasti ja toimittaa yhteisön puolesta sopimusten 16 artiklassa määrätty nootti.(1) Tehty Brysselissä 22 päivänä syyskuuta 2003. Neuvoston puolesta Puheenjohtaja F. Frattini (1) Neuvoston pääsihteeristö julkaisee sopimusten voimaantulopäivän Euroopan unionin virallisessa lehdessä.
2004/404/EY,Euratom: Neuvoston päätös, tehty 19 päivänä huhtikuuta 2004, Euroopan yhteisöjen tuomioistuimen perussäännön 16 ja 17 artiklan muuttamisesta



Virallinen lehti nro L 132 , 29/04/2004 s. 0001 - 0001



Neuvoston päätös, tehty 19 päivänä huhtikuuta 2004, Euroopan yhteisöjen tuomioistuimen perussäännön 16 ja 17 artiklan muuttamisesta (2004/404/EY, Euratom) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 245 artiklan toisen kohdan, ottaa huomioon Euroopan atomienergiayhteisön perustamissopimuksen ja erityisesti sen 160 artiklan toisen kohdan, ottaa huomioon yhteisöjen tuomioistuimen 14 päivänä marraskuuta 2003 esittämän pyynnön, ottaa huomioon Euroopan parlamentin 30 päivänä maaliskuuta 2004 antaman lausunnon, ottaa huomioon komission 16 päivänä maaliskuuta 2004 antaman lausunnon, sekä katsoo seuraavaa: (1) Kun sopimus Tsekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisestä Euroopan unioniin(1) tulee voimaan, yhteisöjen tuomioistuimen tuomareiden lukumäärä kasvaa 15:stä 25:een Euroopan yhteisön perustamissopimuksen 221 artiklan ensimmäisen kohdan ja Euroopan atomienergiayhteisön perustamissopimuksen 137 artiklan ensimmäisen kohdan mukaisesti. (2) Tämän vuoksi on syytä mukauttaa suureen jaostoon kuuluvien tuomareiden lukumäärää. (3) Lisäksi on syytä mukauttaa sitä tuomareiden lukumäärää, joka on edellytyksenä täysistuntona kokoontuvan yhteisöjen tuomioistuimen päätösvaltaisuudelle, ON PÄÄTTÄNYT SEURAAVAA: 1 artikla Yhteisöjen tuomioistuimen perussäännöstä tehtyä pöytäkirjaa muutetaan seuraavasti: 1) Korvataan 16 artiklan toisessa kohdassa sana "yksitoista" sanalla "kolmetoista". 2) Korvataan 17 artiklan neljännessä kohdassa sana "yksitoista" sanalla "viisitoista". 2 artikla Tätä päätöstä noudatetaan päivästä, jona sopimus Tsekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisestä Euroopan unioniin tulee voimaan. Tehty Brysselissä 19 päivänä huhtikuuta 2004. Neuvoston puolesta Puheenjohtaja B. Cowen (1) EUVL L 236, 23.9.2003, s. 17.
2004/396/EY: Neuvoston päätös, tehty 21 päivänä huhtikuuta 2004, alueiden komitean suomalaisen varsinaisen jäsenen ja suomalaisen varajäsenen nimeämisestä



Virallinen lehti nro L 123 , 27/04/2004 s. 0103 - 0103



Neuvoston päätös, tehty 21 päivänä huhtikuuta 2004, alueiden komitean suomalaisen varsinaisen jäsenen ja suomalaisen varajäsenen nimeämisestä (2004/396/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 263 artiklan, ottaa huomioon Suomen hallituksen ehdotuksen, sekä katsoo seuraavaa: (1) Neuvosto teki 22 päivänä tammikuuta 2002 päätöksen 2002/60/EY alueiden komitean jäsenten ja varajäsenten nimeämisestä. (2) Alueiden komiteassa on vapautunut varsinaisen jäsenen paikka Hasse SVENSSONin erottua, mikä on annettu neuvostolle tiedoksi 10 päivänä marraskuuta 2003, ja alueiden komiteassa on vapautunut varajäsenen paikka Britt LUNDBERGin erottua, mikä on annettu neuvostolle tiedoksi 17 päivänä helmikuuta 2004, ON PÄÄTTÄNYT SEURAAVAA: Ainoa artikla a) Nimetään varsinaiseksi jäseneksi Ahvenanmaan maakuntapäivien jäsen Britt LUNDBERG Hasse SVENSSONin tilalle b) nimetään varajäseneksi Ahvenanmaan maakuntapäivien jäsen Carina AALTONEN Britt LUNDBERGin tilalle jäljellä olevaksi toimikaudeksi eli 25 päivään tammikuuta 2006. Tehty Luxemburgissa 21 päivänä huhtikuuta 2004. Neuvoston puolesta Puheenjohtaja J. Walsh